《和韵》
元代·姚文奂

天清望不极，逸兴晚来多。新月弦初上，秋华酒半酡。

水光摇玉麈，山色舞金鹅。坐久衣裳冷，移舟向涧阿。

作者简介：[元]（约公元一三五o年前后在世）字子章，自号娄东生，昆山人。生卒年均不详，约元惠宗至正十年前后在世。聪明好学，过目成诵，博涉经史。家有野航亭，人称姚野航。辟浙东帅阃掾。文奂工诗，与顾瑛、郭翼等相唱和，著有野航亭稿《元诗选》传于世。